ສະຫະປະຊາຊາດ ກ່າວວ່າ ໂລກເຮົາ ມີອົບພະຍົບ ເກືອບ 60 ລ້ານຄົນ
ອົງການອົບພະຍົບ ຂອງສະຫະປະຊາຊາດ ກ່າວວ່າ ໃນປັດຈຸບັນນີ້ ໂລກຂອງເຮົາ ມີອົບພະຍົບທັງໝົດ ເກືອບ 60 ລ້ານຄົນ.
ອົງການອົບພະຍົບຂອງສະຫະປະຊາຊາດຫຼື UNHCR ກ່າວຢູ່ ໃນລາຍງານສະບັບໃໝ່ວ່າ ມີຜູ້ຄົນຫຼາຍເປັນປະຫວັດການ 59 ລ້ານ 5 ແສນຄົນປຽບທຽບ 51 ລ້ານ 2 ແສນຄົນ ໃນປີກ່ອນ ໄດ້ ຖືກບັງຄັບໃຫ້ອົບພະຍົບຫຼົບໄພໜີໄປຈາກເຮືອນຊານບ້ານຊ່ອງ ຂອງພວກເຂົາເຈົ້າ ເພື່ອຊອກຫາຄວາມປອດໄພ ທ່ານ Antonio Guterres ຂ້າຫຼວງໃຫຍ່ດ້ານອົບພະຍົບຂອງ ສະຫະປະຊາດ ກ່າວວ່າ “ພວກເຮົາກຳລັງຮູ້ເຫັນ ເປັນພະຍານ ໃນການແບບຢ່າງຂອງປ່ຽນແປງ ການຫລຸດລົງທີ່ບໍ່ມີການກວດ ສອບໄປສູ່ຍຸກສະໄໝທີ່ຜູ້ຄົນຈຳນວນຫຼວງຫຼາຍໃນໂລກໄດ້ຖືກ ບັງຄັບໃຫ້ອົບພະຍົບຫຼົບໄພ ພ້ອມທັງການຕອບຮັບທີ່ຕ້ອງໄດ້ ເຮັດໃນເວລານີ້ແມ່ນຈະແຈ້ງບໍ່ພຽງພໍແບບທີ່ບໍ່ເຄີຍເຫັນມາກ່ອນ ” ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ “ວັນອົບພະຍົບໂລກ ເປັນໂອ ກາດອັນເຄັ່ງຂຶມສຳຫລັບສະຫະລັດ ທີ່ຈະຮ່ວມສົມທົບກັບພາຄີນາໆຊາດ ຂອງພວກເຮົາ ໃນການຮັບຮູ້ເຖິງກຽດສັກສີແລະຄຸນຄ່າແລະຄວາມບົ່ມຊ້ອນ ຂອງທຸກໆຄົນໃນຊີວິດເຫຼົ່າ ນີ້ ” ອົງການສະຫະປະຊາຊາດກ່າວວ່າ ນຶ່ງໃນມະນຸດທຸກໆ 122 ຄົນໃດ ໃນເວລານີ້ແມ່ນຕົກ ຢູ່ໃນສະພາບເປັນອົບພະຍົບ ຫລົບໄພພາຍໃນປະເທດ ຫລື ຊອກສະແຫວງຫາບ່ອນລີ້ ໄພ ຖ້ານີ້ຫາກແມ່ນປະຊາຊົນ ຂອງປະເທດໃດນຶ່ງ ອົງການ UNHCR ກ່າວວ່າ ຈະເປັນ ປະເທດທີ່ໃຫຍ່ອັນດັບທີ 24 ຂອງໂລກ ປະທານາທິບໍດີໂອບາມາເວົ້າວ່າ “ການສູ້ຊົນຂອງບາງຄົນແມ່ນໄດ້ຖືກບັນທຶກໄວ້ຢູ່ໃນຮູບ ພາບຕ່າງໆຂອງພວກຜູ້ຄົນລໍຖ້າຢູ່ຕາມດ່ານຂ້າມຊາຍແດນ ແຖວຕູບຜ້າຕັ້ງ ທີ່ຫລຽວສຸດ ແສງຕາ ແລະແອອັດກັນຢູ່ຕາມເຮືອທີ່ບໍ່ແຂງແຮງຢູ່ໃນທະເລໃນ ຂະນະທີ່ອີກຈຳນວນນຶ່ງ ອັ່ງອໍກັນຢູ່ຕາມເງົາຂອງຫົວເມືອງໃຫຍ່ໆ ທີ່ດຳເນີນໄປແບບບບໍ່ມີຜູ້ໃດສັງເກດເຫັນ ” ອົງການສະຫະປະຊາຊາດ ກ່າວວ່າ ວິກິດການຂອງໂລກ ທີ່ເກີດຂຶ້ນເລື້ອຍໆ ແລະບັນຫາ ຂັດແຍ້ງຕ່າງໆ ໄດ້ກໍ່ໃຫ້ເກີດທ່າອຽງທີ່ເປັນອັນຕະລາຍ ແລະຮ້າຍແຮງລົງຕື່ມ ຕໍ່ການຍົກ ຍ້າຍຖິ່ນຖານທີ່ມີຢູ່ຕາມປົກກະຕິແລ້ວນັ້ນ ໃນຂະນະທີ່ອົບພະຍົບຫລາຍໆລ້ານຄົນຢູ່ໃນ ທົ່ວໂລກໄດ້ຖືກກົດດັນໃຫ້ຕົກຢູ່ໃນກຳມືແບບອຶດອັດບໍ່ສະບາຍໃຈແລະການປ່ຽນແປງທີ່ ຮ້າຍແຮງເຖິງຕາຍກັບພວກຄ້າມະນຸດແລະພວກລັກລອບ ໃນຂະນະທີ່ເຂົາເຈົ້າຊອກຫາ ຊ່ອງທາງຫລົບໜີໄປສູ່ຄວາມປອດ ໄພນັ້ນ